I tv-serien ''[[Huset på Christianshavn]]'', der blev produceret i 84 afsnit og vist på [[DR]] i årene 1970-1977, spillede Sprogøe rollen som [[Karakterer i Huset på Christianshavn#Larsen|Larsen]] og medvirkede i 46 afsnit.{{sfn|Jensen|2016|pp=224-225}}  Larsen var en lidt mystisk karakter med en kriminel fortid og stod på en måde uden for det fællesskab, der var udgjort af seriens øvrige karakterer.{{sfn|Jensen|2016|p=224}} [[Lise Nørgaard]], der var en af seriens manuskriptforfattere, fandt Larsen uinteressant og brugte ham kun sjældent i sine manuskripter, og i Nørgaards optik eksisterede karakteren primært for, at Balling kunne få Sprogøe med i serien.{{sfn|Jensen|2016|p=224}} Sprogøe mente selv, at karakteren udviklede sig på en lidt uheldig måde i serien og faldt i baggrunden.{{sfn|Jensen|2016|pp=224-225}}
Kunst Kultur